
Uznesenie  Mestského zastupiteľstva v Novej Dubnici zo dňa  25. júna 2025

U z n e s e n i e  č. 42


Mestské zastupiteľstvo na základe prerokovaného materiálu

A/  s c h v a ľ u j e

v súlade s Článkom 18 ods. 2 Zásad hospodárenia s majetkom mesta Nová Dubnica nasledovný
majetok mesta Nová Dubnica ako dočasne prebytočný majetok:

a) priestory v budove Kultúrneho centra Panorex (ďalej len „KC Panorex“) súp. č. 15 na prízemí
na ul. SNP v Novej Dubnici, zapísanej Okresným úradom Ilava, katastrálnym odborom na LV
č. 1000 pre k. ú. Nová Dubnica, vlastníctvo 1/1 mesto Nová Dubnica označených v projektovej
dokumentácii (tiež v Prílohe č. 1 - Situačnom náčrte) ako:
1. miestnosť č. 148 - reštaurácia o výmere 89,92 m²
2. miestnosť č. 142 - sociálny priestor o výmere 4,05 m²
3. miestnosť č. 146 - zásobovanie o výmere 11,93 m²
4. miestnosť č. 145 - kuchyňa o výmere 18,23 m²
5. miestnosť č. 144 - kuchyňa o výmere 12,02 m²
6. miestnosť č. 143 - denná miestnosť o výmere 8,05 m²
7. miestnosť č. 141 - chodba o výmere 16,91 m²
Spolu: 161,11 m²

b) pozemok pod letnú terasu na parc. KN-C č. 337/2 – ostatná plocha o výmere 2234 m², a to
jeho časť o výmere 57 m² (časť vyznačená v Prílohe č. 1- Situačnom náčrte), pozemok zapísaný
Okresným úradom Ilava, katastrálnym odborom na LV č. 1000 pre k.ú. Nová Dubnica,
vlastníctvo 1/1 mesto Nová Dubnica (nehnuteľnosti uvedené v písm. a) a v písm.b) spolu ďalej
ako „ predmet nájmu“).

Všeobecná hodnota nájomného za celý predmet nájmu podľa Znaleckého posudku č. 55/2025
zo dňa 31.03.2025 vypracovaného znalcom Ing. Šárkou Kurucovou je 9 423,66 € / rok nájmu,
z toho:
· priestorov v budove Kultúrneho centra Panorex uvedených v písm. a) je 55,05 € /m²/ rok nájmu,         čo pri celkovej výmere priestorov 161,11 m² predstavuje 8 869,11 € / rok nájmu,
· pozemku pod letnú terasu na parc. KN-C č. 337/2 uvedeného v písm. b) je 9,729 € /m²/ rok nájmu, čo pri celkovej výmere časti pozemku 57 m² predstavuje 554,55 € / rok nájmu.

B/  s c h v a ľ u j e

prenájom pozemku uvedeného v bode A/ tohto návrhu uznesenia ako prenájom podľa
§ 9aa ods. 2) písm. e) zákona č. 138/1991 Zb. o majetku obcí v znení neskorších predpisov ako
prípad hodný osobitného zreteľa trojpätinovou väčšinou všetkých poslancov.

Zdôvodnenie prenájmu podľa § 9aa ods. 2) písm. e) zákona č. 138/1991 Zb. o majetku obcí
v znení neskorších predpisov (ako prípad hodný osobitného zreteľa):
1. Spoločnosť PDCK s.r.o podala žiadosť o prenájom priestorov v KC Panorex a pozemku pod letnú
terasu na dobu určitú 10 rokov za účelom prevádzkovania kaviarne, baru s tématickým zachovaním, aké má dlhoročná prevádzka v Trenčíne (www.paddockcafe.sk).
2. Prenájom uvedeného predmetu nájmu ako prípad hodný osobitného zreteľa je v súlade s Článkom
11 ods. 3 písm. o) Zásad hospodárenia s majetkom mesta Nová Dubnica, a to ako nájom majetku
mesta, ktorý sa opakovane nepodarilo mestu zrealizovať podľa §9aa zákona o majetku obcí (tzn.
primerane podľa § 9a ods. 1 až 8 a 10 až 14), v tomto prípade boli mestom Nová Dubnica
vyhlásené na prenájom priestorov v KC Panorex celkom 3 verejné obchodné súťaže (VOS),
na základe ich výsledkov sa nepodarilo mestu uzatvoriť nájomnú zmluvu na ich prenájom.
3. Pri stanovovaní výšky nájomného je možné postupovať podľa Článku 11 ods. 7 písm. f) Zásad
hospodárenia s majetkom mesta Nová Dubnica t.z. výšku nájomného môže MsZ v Novej Dubnici
schváliť nižšiu ako je všeobecná hodnota nájomného, v tomto prípade je navrhovaná v rovnakej
výške akú uviedol úspešný uchádzač v poslednej VOS vyhlásenej mestom dňa 22.04.2024.
4. Podpora poskytovaných služieb pre obyvateľov mesta.
5. Zásady hospodárenia s majetkom mesta Nová Dubnica sú verejne dostupné na webstránke mesta
Nová Dubnica www.novadubnica.eu:
https://www.novadubnica.eu/zasady-hospodarenia-s-majetkom-mesta-nova-dubnica-uplne-znenie.

C/  s c h v a ľ u j e

prenájom nehnuteľností uvedených v bode A/ tohto návrhu uznesenia podľa § 9aa ods. 2) písm. e)
Zákona č. 138/1991 Zb. o majetku obcí v znení neskorších predpisov spoločnosti PDCK s. r. o.,
911 01 Trenčín, IČO: 53 747 666, za podmienok:
1. Výška nájomného:
a) za nájom priestorov v budove Kultúrneho centra Panorex: 51,00 €/m2/rok, (8 216,61 €/rok)
b) za nájom pozemok pod letnú terasu na parc. KN-C č. 337/2: 21,00 € /m2 /rok (784,47 €/rok)
Celkom: 9 413,61 €/rok
2. Doba nájmu: určitá, 10 rokov.
3. Zmeny na nehnuteľnosti: nájomca je oprávnený vykonávať zmeny na nehnuteľnosti (stavebné
práce, terénne úpravy) len s predchádzajúcim písomným súhlasom prenajímateľa.
4. Nájomca je oprávnený za účelom rozšírenia ponúkaných služieb, skvalitnenia a rozšírenia
sortimentu prenechať do podnájmu tretej osobe minoritnú časť predmetu nájmu, len                                            s predchádzajúcim písomným súhlasom prenajímateľa, a to za rovnakých podmienok (výška
nájmu, služby s nájmom spojené a ďalšie), aké sú dohodnuté s nájomcom v nájomnej zmluve,
5. Ostatné zmluvou neupravené práva a povinnosti strán sa riadia príslušnými ustanoveniami
Občianskeho zákonníka.





Ing. Peter  Marušinec
         primátor	

Za správnosť: Ing. Dana Šťastná
                          vedúca OSO 

